Diari Oficial de la Generalitat Valenciana


Sumari del DOGV 9646, del 24-07-2023 (2023/8237)

RESOLUCIÓ de 18 de juliol de 2023, del director general de l'Institut Valencià de la Joventut, per la qual es determina el procediment de contractació per a la reserva i utilització de les instal·lacions juvenils pròpies, així com les tarifes i els preus dels serveis prestats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8237


Data del document
:   18-07-2023

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut

RESOLUCIÓ de 18 de juliol de 2023, del director general de l'Institut Valencià de la Joventut, per la qual es determina el procediment de contractació per a la reserva i utilització de les instal·lacions juvenils pròpies, així com les tarifes i els preus dels serveis prestats. [2023/8237]  
La Constitució Espanyola, en el seu article 48, conté un mandat per als poders públics, que hauran de promoure «les condicions per a la participació lliure i eficaç de la joventut en el desenvolupament polític, social, econòmic i cultural.»  
L'article 49.25 de l'Estatut d'Autonomia de la Comunitat Valenciana atribueix a la Generalitat competències exclusives en matèria de joventut. La Llei 15/2017, de 10 de novembre, de la Generalitat, de polítiques integrals de joventut, té com a objecte «establir un marc normatiu que coordine les polítiques de joventut, construint la Xarxa Jove, el sistema públic valencià de serveis a la joventut, atés el seu caràcter d'interés general per a la Comunitat Valenciana, i que regule els drets i la corresponsabilitat de les persones joves, a fi de garantir que puguen definir i construir el seu projecte vital individual i col·lectiu com a membres de la comunitat, fomentant la participació activa en el desenvolupament polític, social, econòmic i cultural».  
  
El capítol IV del títol III d'aquesta llei esmenta, entre els recursos i serveis per a la joventut, la Xarxa Valenciana d'Albergs Juvenils i les residències i campaments juvenils. Per part seua, el títol V del Decret 86/2015, de 5 de juny, del Consell, pel qual es desenvolupa reglamentàriament la Llei 18/2010, de 30 de desembre, de la Generalitat, de joventut de la Comunitat Valenciana, regula les instal·lacions juvenils. En el seu article 57, es regulen els drets de les persones usuàries, entre els quals figura el dret a rebre els serveis requerits com a contraprestació dels preus satisfets, així com a conéixer la relació actualitzada de preus dels serveis oferits. L'article 58 recull, entre els deures de les persones usuàries, el d'abonar els preus fixats pels serveis rebuts.  
  
En concret, el capítol II d'aquest títol regula les instal·lacions públiques de titularitat i/o gestió de l'Institut Valencià de la Joventut (d'ara en avant, IVAJ). Així, s'estableix que la Generalitat, a través de l'IVAJ, «mantindrà una xarxa d'instal·lacions públiques el destí prioritari de les quals serà el desenvolupament d'activitats d'oci de caràcter cultural, educatiu, social, lúdic, esportiu i mediambiental.  
Aquestes instal·lacions públiques es classifiquen en albergs juvenils, residències juvenils i campaments juvenils. Els articles 71 i 73 estableixen, respectivament, que mitjançant resolució de la persona titular de l'IVAJ s'estableixen les tarifes, així com el procediment de contractació de reserves de places en els albergs i residències juvenils mentre presten serveis d'alberg i en els campaments juvenils, així com les condicions d'ús d'aquestes instal·lacions.  
  
Finalment, d'acord amb l'Estratègia Valenciana de Joventut 2019-2023, l'Administració ha de garantir l'existència de recursos i entorns adequats perquè la condició juvenil puga transitar amb plenitud d'opcions i capacitats. Amb la finalitat de donar resposta a aquests fins, ha de desenvolupar una xarxa d'albergs juvenils sostenibles i inclusius, així com dotar la joventut d'una estructura d'espais en tot el territori.  
  
En virtut de tot això i fent ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut em confereix, resolc:  
  
Primer  
Determinar el procediment per a la reserva de places en les residències juvenils, quan presten serveis d'alberg, campaments juvenils i albergs juvenils de l'IVAJ, que s'indica en l'annex I d'aquesta resolució juntament amb les condicions generals d'ús d'aquestes instal·lacions.  
  
  
Segon  
Establir els serveis que es prestaran en les residències juvenils, quan presten serveis d'alberg, campaments juvenils i albergs juvenils de l'IVAJ, així com les tarifes i els preus a percebre per l'IVAJ per aquests serveis, els descomptes, bonificacions i promocions, que s'indiquen en l'annex II d'aquesta resolució.  
  
Tercer  
A l'efecte del que es preveu en aquesta resolució, les residències juvenils, quan presten serveis d'alberg, s'assimilaran al règim dels albergs juvenils.  
  
Quart  
Aquesta resolució produirà efectes des de l'endemà de la seua publicació en el Diari Oficial de la Generalitat Valenciana. A partir d'aquest moment, deixaran de produir efectes la Resolució de 9 d'agost de 2012, del director general de la Joventut i de l'Institut Valencià de la Joventut. Generalitat Jove, per la qual es determinen les tarifes, els preus i el procediment de contractació per a reserva i utilització de les instal·lacions juvenils pròpies, i la correcció d'errors d'aquesta mateixa resolució.  
  
No obstant això, el procediment per a la reserva de places i les condicions generals d'ús de les instal·lacions recollits en l'annex I, així com els preus dels serveis, i els descomptes, bonificacions i promocions previstos en l'annex II, s'aplicaran a les reserves realitzades per a estades a partir de l'1 de setembre de 2023. A les reserves de places per a estades anteriors a l'1 de setembre de 2023, es continuaran aplicant els procediments, preus i condicions d'utilització previstes en la resolució esmentada de 9 d'agost de 2012 i la seua correcció d'errors.  
  
Contra aquesta resolució, que posa fi a la via administrativa, podrà interposar-se potestativament recurs de reposició davant el mateix òrgan que la va dictar, en el termini d'un mes a partir de l'endemà de la seua publicació en el Diari Oficial de la Generalitat Valenciana (DOGV), o bé, directament, recurs contenciós administratiu davant el jutjat contenciós administratiu competent, en el termini de dos mesos a partir de l'endemà de la seua publicació en el DOGV. Tot això, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar qualsevol altre recurs que consideren oportú.  
  
  
València,18 de juliol de 2023.- El director general del l'IVAJ: Jesús Martí Nadal.  
  
  
ANNEX I   
Procediment per a la reserva de places i condicions generals   
d'ús de les instal·lacions juvenils de L'IVAJ  
  
1. Objecte  
L'objecte d'aquest annex és determinar el procediment per a la reserva de places i determinar les condicions generals d'utilització de les instal·lacions juvenils de l'IVAJ, així com les tarifes i els preus.  
  
2. Tipus d'allotjament  
2.1. Es podran realitzar reserves en albergs i residències juvenils, quan tinguen ús d'alberg juvenil, en albergs juvenils i en campaments juvenils.  
2.2. Els albergs juvenils són instal·lacions que proporcionen allotjament i servei d'alimentació a les persones de manera individual o en grup. Alguns albergs també ofereixen serveis complementaris.  
2.3. Els campaments juvenils són instal·lacions amb equipaments bàsics, que proporcionen allotjament a grups de joves, bé en botiga pròpia, bé en botiga facilitada per l'IVAJ, en refugi o en cabanyes, segons la instal·lació. En alguns períodes es podrà proporcionar també el servei d'alimentació.  
  
  
3. Tipus de reserva  
Les reserves en els albergs juvenils de l'IVAJ poden realitzar-se en les modalitats següents:  
a) Reserva individual, quan la reserva és per a una sola persona o per a un conjunt de persones inferior a 16.  
b) Reserva per a grups, quan la reserva és per a un conjunt de persones a partir de 16.  
c) Reserva per a grups per a la realització de programes d'oci educatiu, quan la reserva la realitza un centre educatiu, una entitat inscrita en el Cens d'Associacions Juvenils i Entitats Prestadores de Serveis a la Joventut de la Comunitat valenciana o equivalent d'una altra comunitat autònoma, o l'INJUVE, sempre que la utilització de la instal·lació juvenil tinga com a finalitat la realització d'activitats en el marc d'un programa d'oci educatiu dirigit a persones joves.  
  
Les reserves en els campaments juvenils únicament podran ser per a grups, en les modalitats dels paràgrafs anteriors b) i c).  
  
4. Requisits  
4.1. Per a fer ús dels albergs juvenils, totes les persones o grups usuaris han d'estar en possessió del carnet d'alberguista vigent, en qualsevol de les seues modalitats: individual, familiar, grup, o qualsevol altra que es preveja, o del carnet individual integrat amb el Carnet Jove.  
  
4.2. L'edat mínima per a poder fer una reserva individual és de catorze anys. No obstant això, les persones menors d'edat hauran de presentar a l'arribada a la instal·lació una autorització signada pel pare/la mare o tutor/a.  
  
5. Condicions de les reserves  
5.1. Les reserves individuals tindran una duració màxima de cinc nits, i es podran sol·licitar amb tres mesos d'antelació.  
No obstant això, la direcció de la instal·lació podrà autoritzar un augment de dies en l'estada, segons l'ocupació de l'alberg, fins a un màxim de 5 nits més.  
En tot cas, la reserva estarà subjecta a la disponibilitat de l'alberg o campament.  
5.2. Les reserves per a grups tindran una duració màxima de quinze nits, i es podran sol·licitar amb cinc mesos d'antelació.  
5.3. Les persones i grups podran utilitzar les instal·lacions juvenils sense pernoctar, si existeix disponibilitat, i s'aplicarà la tarifa i el preu dels serveis que facen ús, d'acord amb l'annex II.  
5.4. En els albergs juvenils de l'IVAJ es reserven llits i no habitacions. No obstant això, depenent de la disponibilitat i de les possibilitats de l'alberg, es procurarà atendre les peticions de les persones usuàries, sense cap compromís en aquest sentit per part de l'alberg.  
  
5.5. Les reserves per als ponts i períodes de vacances escolars o assenyalats com d'especial atenció poden estar subjectes a condicions específiques, incloent-hi la duració màxima i mínima, i l'antelació per a efectuar la reserva. Aquesta circumstància s'aprovarà prèviament mitjançant resolució de la Direcció General de l'IVAJ.  
5.6. En les reserves per a grups per a la realització de programes d'oci educatiu, l'entitat que realitza la reserva haurà de presentar a l'IVAJ el programa d'oci educatiu que pretén desenvolupar.  
5.7. L'IVAJ, sobre la base de les places lliures existents, podrà autoritzar estades prolongades per al desenvolupament de determinats programes relacionats amb la joventut.  
  
6. Programes específics  
Els programes de l'IVAJ, com l'oferta concertada o els intercanvis, es regiran per les seues condicions generals particulars de contractació, reserva i preus. En la resolució de convocatòria d'aquestes places es determinaran les seues condicions particulars.  
  
7. Procediment per a realitzar reserves  
7.1. Les reserves es podran realitzar a través dels mitjans següents:  
  
a) Per correu electrònic, remetent una sol·licitud a \*creserves\_mmfh@bjk.vj, o el formulari que es troba en https://ivaj.gva.es/es/solicitud-reserva-albergues.  
b) Telefonant al 195492623.  
c) Per a les reserves individuals en albergs es podrà realitzar en línia a través d'https://ivaj.gva.es/es/reserva-albergues. Les condicions generals de la venda en línia s'especifiquen en la web de l'IVAJ, https://ivaj.gva.es/es/condiciones-generales-reservas.  
d) En alguns casos, mitjançant motors de reserves que permeten promocionar els albergs juvenils.  
e) A través de la Xarxa Espanyola d'Albergs Juvenils i de la Federació Internacional d'Albergs Juvenils.  
f) El mateix dia, en l'alberg triat, sempre que hi haja disponibilitat.  
  
  
8. Formalització de la reserva  
8.1. En els albergs, una vegada realitzada la reserva, s'haurà de formalitzar la reserva, mitjançant el pagament de 4,00 €, per persona i per dia, IVA inclòs, en concepte de bestreta.  
En les reserves en línia, el pagament de la bestreta s'efectuarà mitjançant targeta de crèdit.  
En la resta dels casos, el pagament de la bestreta ha d'efectuar-se mitjançant ingrés o transferència bancària a favor de l'IVAJ, en el número de compte indicat en l'imprés de reserva que es facilitarà. La persona interessada haurà d'enviar el resguard de l'ingrés o transferència a l'alberg, d'acord amb les instruccions especificades en l'imprés de reserva.  
La resta de l'import de la reserva es pagarà en la mateixa instal·lació.  
8.2. En els campaments, una vegada realitzada la reserva, s'haurà de formalitzar la reserva mitjançant l'ingrés o transferència bancària a favor de l'IVAJ de 1,50 euros per persona i per dia, en concepte de bestreta, en un termini màxim de set dies, des de la realització de la reserva. El resguard de l'ingrés o transferència s'enviarà a l'IVAJ, d'acord amb les instruccions especificades en l'imprés de reserva.  
La resta de l'import de la reserva es pagarà abans de l'inici de l'estada, mitjançant l'ingrés o transferència bancària a favor de l'IVAJ.  
8.3. La reserva quedarà formalitzada una vegada realitzat el pagament de la bestreta, dins del termini indicat. En cas contrari, l'IVAJ podrà anul·lar la reserva.  
8.4. Quan es tracte de centres educatius i associacions juvenils inscrites en el cens juvenil, prèvia comunicació per escrit, es podrà ampliar el termini per al pagament de la bestreta en set dies més. No obstant això, si es produeixen anul·lacions de places, s'aplicaran les penalitzacions previstes en l'apartat 9.2 d'aquest annex.  
  
9. Penalitzacions en cas d'anul·lació parcial de places o de la reserva íntegrament  
9.1. Durant els set primers dies disponibles per a formalitzar la reserva, comptats a partir del següent al qual es realitze la reserva, qualsevol anul·lació total o parcial de places no implicarà cap mena de penalització.  
9.2. Transcorregut el termini de set dies per a la formalització de la reserva, l'anul·lació parcial de places per a una reserva o l'anul·lació íntegrament comportarà l'aplicació de les penalitzacions següents:  
a) En albergs, quan l'anul·lació es comunique:  
Amb més de 60 dies naturals d'antelació, s'aplicarà una penalització de 2,00 € per persona i dia  
Entre 60 i 30 dies naturals d'antelació, s'aplicarà una penalització de 2,50 € per persona i dia  
Entre 29 i 15 dies naturals d'antelació, s'aplicarà una penalització de 3,00 € per persona i dia  
Entre 14 i 3 dies naturals d'antelació, s'aplicarà una penalització de 3,75 € per persona i dia  
Fins a 2 dies naturals d'antelació, s'aplicarà una penalització de 4,00 € per persona i dia  
b) En campaments, quan l'anul·lació es comunique:  
Amb més de 60 dies naturals d'antelació, s'aplicarà una penalització de 0,50 € per persona i dia  
Entre 60 i 30 dies naturals d'antelació, s'aplicarà una penalització de 0,75 € per persona i dia  
Entre 29 i 15 dies naturals d'antelació, s'aplicarà una penalització de 0,90 € per persona i dia  
Entre 14 i 3 dies naturals d'antelació, s'aplicarà una penalització de 1,25 € per persona i dia  
Fins a 2 dies naturals d'antelació, s'aplicarà una penalització de 1,50 € per persona i dia  
9.3. En cas que no es comunique l'anul·lació o que es realitze el mateix dia de la incorporació, no es tindrà dret a la devolució de la bestreta.  
9.4. En les causes de força major, no imputables a la persona o grup titular de la reserva, degudament acreditades, correspondrà la devolució de l'import de la bestreta quan no es realitze l'estada. A aquest efecte, es considerarà o s'assimilarà a causa de força major, els supòsits següents:  
  
a) Malaltia de la persona titular o integrant del grup que li impedisca l'assistència a l'activitat. En aquest cas, s'haurà d'adjuntar un certificat mèdic oficial, emplenat i signat, en el qual conste aquesta circumstància, o un informe hospitalari.  
b) Malaltia o mort d'un familiar fins a segon grau de consanguinitat o afinitat. En aquest cas, s'haurà d'adjuntar un certificat oficial degudament emplenat i signat.  
c) Altres causes de força major, degudament justificades.  
d) Queden excloses de la possibilitat de devolució:  
• Les raons que s'al·ludisquen a conseqüència dels rendiments acadèmics de les persones participants.  
• La realització de qualsevol activitat relativa al curs acadèmic.  
• La realització de pràctiques acadèmiques.  
• El gaudi de beques.  
• Els contractes laborals.  
  
10. Devolucions  
10.1. Les sol·licituds de devolució d'ingressos es realitzaran sempre per escrit, per correu electrònic o per qualsevol dels mitjans previstos per la Llei.  
10.2. Les devolucions que corresponguen s'efectuaran a la persona o grup titular de la reserva  
10.3. Les devolucions que es realitzen per transferència bancària es tramitaran juntament amb el model previst, manteniment de tercers, que es pot obtindre des de la web de l'IVAJ, degudament emplenat i signat per la persona titular autoritzada.  
10.4. En el cas dels serveis complementaris, de manera general no correspondrà la devolució dels imports pagats. No obstant això, si existeix disponibilitat en la instal·lació, es podrà canviar de data i/o d'hora de l'ús del servei  
  
11. Horaris  
11.1. Las persones integrants de la reserva podran incorporar-se a la instal·lació a partir de les 12.00 h. del primer dia i podran romandre a l'habitació, botiga, cabanya o refugi fins a les 10 h de l'últim, i en la instal·lació fins a les 16.00 h.  
11.2. Qualsevol altra opció horària requerirà l'autorització de la direcció de la instal·lació.  
  
12. Drets i deures de les persones usuàries de les instal·lacions juvenils de l'IVAJ  
12.1. La utilització de les instal·lacions juvenils de l'IVAJ suposa l'acceptació, per part de les persones usuàries, d'aquesta resolució, així com de la normativa interna de cada instal·lació respecte als horaris de menjador, de la piscina, en el seu cas, del silenci nocturn i d'altres aspectes, amb la finalitat d'afavorir la convivència i la qualitat del servei.  
12.2. Les persones responsables dels grups tenen la total responsabilitat econòmica i jurídica, i també la relativa a la conducta de les persones que ho integren.  
12.3. Les persones usuàries de les instal·lacions juvenils autoritzen l'IVAJ a tractar, incorporar i conservar les dades personals que les faciliten. Les persones usuàries tenen dret a l'accés a la informació continguda en aquests fitxers, a rectificar-la i a cancel·lar-la quan ho desitge, d'acord amb els articles 12 i següents de la Llei orgànica 3/2018, de 5 de desembre, de protecció de dades personals i garantia dels drets digitals. En el cas dels menors s'estarà al que s'estableix en l'article 7 d'aquesta llei.  
  
  
  
  
ANNEX II   
Preus i tarifes dels serveis   
en les instal·lacions juvenils de l'IVAJ  
  
1. Serveis bàsics en els albergs juvenils  
1.1. En els albergs juvenils, els preus i tarifes dels serveis bàsics (allotjament i alimentació) s'establiran en funció dels criteris següents:  
  
a) Segons període anual d'ocupació.  
• Temporada alta: des del 16 de maig fins al 15 de setembre. Períodes establits com a ponts, que es concretaran en la web de l'IVAJ, així com els períodes vacacionals de Setmana Santa i Pasqua, i Nadal.  
  
• Temporada baixa: la resta de l'any.  
En temporada baixa, el servei d'alimentació queda subjecte a la disponibilitat.  
b) Segons edats dels usuaris:  
• Tarifa A: des dels 6 fins als 24 anys  
• Tarifa B: a partir dels 25 anys  
• Tarifa C: dels 3 als 5 anys  
Les persones menors de tres anys pagaran únicament l'import corresponent als serveis d'allotjament i alimentació que utilitzen, sent considerats com a tarifa C.  
c) Segons l'alberg:  
S'estableixen unes tarifes i preus per als albergs de l'Argentina, a Benicàssim, La Marina, a Moraira-Teulada i Serra Mariola, a Muro de Alcoy, i altres preus per a la resta dels albergs de l'IVAJ.  
d) Segons el tipus de reserva, d'acord amb el que s'estableix en l'apartat 3 de l'annex I d'aquesta resolució: reserves individuals, per a grups o per a grups per a la realització de programes d'oci educatiu.  
  
En qualsevol de les modalitats, el preu de la reserva inclou el lloguer d'un joc de llençols per llit.  
1.2. Preus i tarifes generals per a tots els albergs juvenils, excepte els albergs juvenils de l'Argentina, a Benicàssim, de la Marina, a Moraira-Teulada, i el de Serra Mariola, a Muro de Alcoy.  
  
  
a) Reserves individuals  
  
Serveis en temporada baixa Preus i tarifes per persona i dia  
 Tarifa A Tarifa B Tarifa C  
Allotjament i desdejuni 10,77 € 15,08 € 6,46 €  
Mitja pensió 16,16 € 20,46 € 8,62 €  
Pensió completa 19,39 € 23,69 € 10,77 €  
Menjar o sopar 6,46 € 7,00 € 3,23 €  
  
  
  
Serveis en temporada alta Preus i tarifes per persona i dia  
  Tarifa A Tarifa B Tarifa C  
Allotjament i desdejuni 12,39 € 16,69 € 7,54 €  
Mitja pensió 17,77 € 22,08 € 9,69 €  
Pensió completa 21,54 € 25,31 € 11,85 €  
Menjar o sopar 6,46 € 7,00 € 3,23 €  
  
  
b) Reserves per a grups.  
  
Servei Preus per persona i dia en temporada baixa Preus per persona i dia en temporada alta  
Mitja pensió 14,54 € 16,69 €  
Pensió completa 18,31 € 20,46 €  
Menjar o sopar 6,46 € 6,46 €  
Utilització diürna 10,00 € 14,00 €  
  
1.3. Preus i tarifes per als albergs juvenils Argentina, a Benicàssim, La Marina, a Moraira-Teulada, i Serra Mariola, a Muro de Alcoy.  
  
  
a) Reserves individuals  
  
Serveis en temporada baixa Preus i tarifes per persona i dia  
  Tarifa A Tarifa B Tarifa C  
Allotjament i desdejuni 11,85 € 16,69 € 6,46 €  
Mitja pensió 17,77 € 22,08 € 8,62 €  
Pensió completa 21,54 € 26,39 € 10,77 €  
Menjar o sopar 6,46 € 7,00 € 3,23 €  
  
  
Serveis en temporada alta Preus i tarifes per persona i dia  
  Tarifa A Tarifa B Tarifa C  
Allotjament i desdejuni 14,00 € 18,31 € 7,54 €  
Mitja pensió 19,92 € 23,69 € 9,69 €  
Pensió completa 23,69 € 28,00 € 11,85 €  
Menjar o sopar 6,46 € 7,00 € 3,23 €  
  
  
b) Reserves per a grups:  
  
Servei Preus per persona i dia en temporada baixa Preus per persona i dia en temporada alta  
Mitja pensió 16,69 € 18,31 €  
Pensió completa 19,92 € 21,54 €  
Menjar o sopar 6,46 € 6,46 €  
Utilització diürna 12,00 € 16,00 €  
  
  
1.4. Reserves per a grups per a la realització de programes d'oci educatiu  
  
Servei Preu per persona i dia  
Pensió completa 18,31 €  
  
  
2. Serveis bàsics en campaments juvenils  
2.1. En els campaments s'abonarà un preu fix per estada i per grup, independentment del tipus d'allotjament sol·licitat  
a) Reserves d'allotjament per a grups:  
  
Servei Programa per a centres educatius i associacions juvenils Altres grups  
Preu fix per estada 70,01 € 80,78 €  
En botiga pròpia, per persona i dia 2,15 € 3,23 €  
En cabanyes (preu per cabanya i dia. Màxim 8 persones) 25,85 € 34,46 €  
En alberg-refugi, preu per persona i dia 5,39 € 6,46 €  
  
  
b) Reserves d'allotjament i servei d'alimentació per a grups per a la realització de programes d'oci educatiu  
  
Servei Preu per persona i dia  
Pensió completa 12,92 €  
  
  
3. Descomptes, bonificacions i exempcions  
3.1. L'IVAJ ofereix els descomptes següents:  
a) Persona beneficiària del Carnet Jove: descompte del 10 % del total de l'estada  
b) Per ser titular d'un carnet de família nombrosa de categoria general, un 20 % en els serveis bàsics  
c) Per ser titular d'un carnet de família nombrosa de categoria especial, un 50 % en els serveis bàsics  
d) Per ser titular d'un carnet de família monoparental de categoria general, un 20 % en els serveis bàsics  
e) Per ser titular d'un carnet de família monoparental de categoria especial, un 50 % en els serveis bàsics  
f) Per ser membre d'una família d'acolliment, un 20 %  
g) Bonificació de places: per cada 25 places, 1 gratuïtat  
h) Les reserves realitzades pel Consell Valencià de la Joventut o per un consell local o territorial de joventut de la Comunitat Valenciana per a l'organització de les seues pròpies activitats tindran una bonificació del 80 % del preu sobre els serveis bàsics.  
i) Les entitats locals beneficiàries de la línia de subvenció Xarxa Jove de l'IVAJ estaran exemptes del pagament del preu dels serveis bàsics en les activitats d'especial rellevància per a la joventut local organitzades en els albergs i campaments de l'IVAJ, prèvia resolució dictada a aquest efecte per la persona titular de la direcció general de l'IVAJ. L'entitat local interessada haurà de sol·licitar l'exempció a l'IVAJ, justificant l'especial rellevància de l'activitat per a la joventut, amb una antelació mínima de dos mesos a l'inici de l'activitat.  
j) Les entitats sense ànim de lucre i entitats locals podran subscriure un conveni amb l'IVAJ per a obtindre descomptes, bonificacions o exempcions en les seues reserves en els albergs i campaments juvenils de l'IVAJ, per a l'organització d'activitats de rellevància social.  
  
3.2. L'IVAJ podrà oferir diferents promocions d'estades, amb i sense activitats, mitjançant resolució, que es publicaran en la web de l'IVAJ.  
3.3. Per a gaudir dels descomptes i promocions és requisit, a més de disposar del carnet de alberguista, acreditar el títol corresponent, bé mitjançant els mitjans de prova previstos en la normativa autonòmica, bé autoritzant l'IVAJ la consulta de les dades.  
  
3.4. Els descomptes no són acumulables entre si i tampoc compatibles amb les promocions, llevat que s'especifique en la mateixa promoció i sempre en els serveis bàsics únicament.  
4. Serveis complementaris  
4.1. En la contractació dels serveis complementaris serà necessari pagar l'import total per endavant.  
4.2. L'ús de les zones comunes, com la sala d'estar i TV, pistes poliesportives, sales i piscina, es regirà -quant a l'horari d'utilització i tipologia- pel que establisca cada instal·lació.  
4.3. L'accés a les sales i piscina serà gratuït quan es dispose d'una reserva amb allotjament, d'acord amb la disponibilitat de la instal·lació.  
  
4.4. Els serveis complementaris s'oferiran en cada instal·lació en funció de la seua disponibilitat, d'acord amb els preus que s'indiquen en la taula següent:  
  
Serveis complementaris Preus  
Desdejuni addicional 2,50 €  
Berenar 2,50 €  
Lloguer de llençols 2,50 €  
Lloguer de tovalloles 2,00 €  
Ús de la llavadora 2,00 €  
Ús de l'assecadora 2,00 €  
Lloguer de sales (entre 20-50 persones), per dia 20,00 €  
Lloguer de sales (entre 51-100 persones), per dia 40,00 €  
Lloguer de sales (més de 100 persones), per dia 100,00 €  
Ús de la pista esportiva, per a grups (\*), 3 hores diàries 15,00 €  
Ús de la pista esportiva, bo setmanal, per a grups (\*), 3 hores durant set dies 90,00 €  
Ús de la pista esportiva, bo mensual, per a grups (\*), 3 hores durant un mes 250,00 €  
Ús de la pista esportiva, hora addicional per als bons setmanals i mensuals 3,00 €  
Ús de la piscina per a no alberguistes, preu per dia i persona 2,50 €  
Ús de la piscina per a no alberguistes, preu per dia i persona, per a grups(\*) 1,50 €  
  
  
(\*) Es considera grup, a aquest efecte, a partir de 16 persones.